大滌山（題擬）
作者：白元鑒
朝代：唐

paragraphs: 天壇絕頂山，髣髴翠微間。
跡久苔紋碎，雲根古木閒。
丹成人已去，鶴駕未曾還。
猶有簫吹響，時時下舊山。
（見《咸淳臨安志》卷二四）（按：《全唐詩補逸》卷十八據《洞霄詩集》收《天壇》，爲此詩之別本，然四十字中有二十八字不同，今重錄。
《咸淳臨安志》收《大滌洞》一首，首三句與《全唐詩補逸》不同，錄如次：「靈山實秀德，仙聖杳難親。
水溜空巖石，……」餘同，不錄。
）。